რიკარდო ვილა

რიკარდო ვილა
რიკარდო ხულიო ვილა (დ. 18 აგვისტო, 1952, როკი პერესი, ბუენოს-აირესი, არგენტინა) — არგენტინელი ფეხბურთელი, ნახევარმცველი. სხვადასხვა დროს იცავდა „კილმესის“, „სან-მარტინ-დე-ტუკუმანის“, „ატლეტიკო ტუკუმანის“, აველიანედას „რასინგ კლუბის“, „ტოტენჰემ ჰოტსპურის“, „ფორტ-ლოდერდეილ სტრაიკერსის“, „დეპორტივო კალის“, „დეფენსა ი ხუსტისიასა“ და არგენტინის ეროვნული ნაკრების ღირსებას. ინგლისის ასოციაციის თასის მფლობელი 1981 „ტოტენჰემ ჰოტსპურის“ შემადგენლობაში. 1978 წლის მსოფლიო ჩემპიონი არგენტინის ეროვნული ნაკრების შემადგენლობაში.
2008 წლის 7 თებერვალს ოსვალდო არდილესთან ერთად შეიყვანეს „ტოტენჰემ ჰოტსპურის“ დიდების დარბაზში.
კარიერა
საკლუბო კარიერა
რიკარდო ვილა საკლუბო კარიერას 1970 წელს, არგენტინის პრიმერა დივიზიონის მონაწილე კილმესის „ატლეტიკოში“ იწყებს, სადაც 1974 წლამდე თამაშობს. მის რიგებში არგენტინის ჩემპიონატის 108 მატჩში იღებს მონაწილეობას და 20 გოლი გააქვს.
1973 წელს, იჯარით, „სან-მარტინ-დე-ტუკუმანის“ რიგებშია, სადაც 10 შეხვედრაში 3 ბურთის გატანას ახერხებს. 1974–1976 წლებში „ატლეტიკო ტუკუმანის“ ღირსებას იცავს (51 მატჩი, 19 გოლი).
1976–1978 წლებში აველიანედას „რასინგ კლუბის“ შემადგენლობაშია (52 მატჩი, 6 გოლი).
1978 წლის ზაფხულიდან ლონდონის „ტოტენჰემ ჰოტსპურში“ აგრძელებს კარიერას. ამ გუნდთან ერთად 1981 წელს ინგლისის საფეხბურთო ასოციაციის თასს ეუფლება, როდესაც ორი მატჩის ჯამში „ტოტენჰემი“ „მანჩესტერ სიტის“ ამარცხებს. ორივე შეხვედრა ამჟამინდელი „უემბლის“ წინამორბედ სტადიონზე იმართება. პირველი მატჩი ფრედ (1–1) მთავრდება, ხოლო მეორეს ლონდონელები იგებენ (3–2). ამ მატჩში ვილას ორი ბურთი გააქვს, რომელთაგან ერთი, 2001 წელს, ამ სტადიონზე გატანილ ასწლეულის გოლად აღიარეს. საერთო ჯამში, „ტოტენჰემის“ მაისურით, ინგლისის პრემიერლიგის, ინგლისის ლიგის თასის, ინგლისის ასოციაციის თასის გათამაშებების და საერთაშორისო ტურნირების ფარგლებში — 179 შეხვედრაში გამოდის მინდორზე და 25-ჯერ ახერხებს მეტოქეთა კარის აღებას.
„ტოტენჰემის“ შემდეგ, ამერიკული „ფორტ-ლოდერდეილ სტრაიკერსისა“ (1983) და კოლუმბიური „დეპორტივო კალის“ (1984–1985) რიგებში ასპარეზობს.
სათამაშო კარიერას 1989 წელს, არგენტინულ „დეფენსა ი ხუსტისიაში“ ამთავრებს.
სტატისტიკა
სანაკრებო კარიერა
1975–1978 წლებში არგენტინის ეროვნული ნაკრების ღირსებას იცავს, რომლის შემადგენლობაში 18 შეხვედრას ატარებს და ერთი ბურთი გააქვს.
|-
|1975||1||0
|-
|1976||3||0
|-
|1977||8||0
|-
|1978||6||1
|-
!ჯამში||18||1
|}
სანაკრებო მატჩები
მსოფლიო ჩემპიონატზე
რიკარდო ვილამ მსოფლიო ჩემპიონატის ორ შეხვედრაში მიიღო მონაწილეობა. ქვემოთ მოყვანილია არგენტინის მსოფლიო ჩემპიონატის მატჩები მისი მონაწილეობით.
მიღწევები
საკლუბო
ტოტენჰემ ჰოტსპური
ინგლისის ასოციაციის თასი: 1981
სანაკრებო
არგენტინა
მსოფლიო ჩემპიონატი
ჩემპიონი: 1978
ბიბლიოგრაფია
რესურსები ინტერნეტში
FIFA Tournaments · Players & Coaches · Ricardo Villa
Argentina · World Cup · Argentina National Team · Unofficial Matches · Match Details
Argentina National Team Players 1964–1998 · Association of Football Statisticians (AFS)
Base de Datos del Futbol Argentino (BDFA) · FIFA World Cup 1978
Futebol Portenho · La Senal medios · Planet World Cup · WC 1978 · Scribd
Argentina national football team · 1975 · 1976 · 1977 · 1978 · National Football Teams
Argentina's World Cup squad 1978 · Planet World Cup
Argentina's World Cup squad 1978 · RSSSF
სქოლიო
დაბადებული 1952
დაბადებული 18 აგვისტო
არგენტინელი ფეხბურთელები
არგენტინის პრიმერა დივიზიონის ფეხბურთელები
არგენტინის ნაკრების ფეხბურთელები
ტოტენჰემ ჰოტსპურის ფეხბურთელები
1978 წლის მსოფლიო საფეხბურთო ჩემპიონატის ფეხბურთელები
მსოფლიო ჩემპიონები ფეხბურთში